section_heading: Zanimljivosti
paragraph_text: Iako je po njemu dobio ime jedan od najvećih svjetskih teniskih turnira, Roland Garros tijekom svog života nikada nije igrao natjecateljski tenis! Iako se često bavio športom, pa je zabilježeno da je bio i prvak Francuske u biciklizmu 1906. godine, tenis je igrao samo rekreativno, i nikad nije nastupio na niti jednom turniru.